*2. pielikums*

*līgumam* *par paliatīvās aprūpes mobilās komandas*

*pakalpojumu pacienta dzīvesvietā*

*sniegšanu un apmaksu*

**Atbildība par līguma izpildi**

1. Puses ir atbildīgas par godprātīgu līguma izpildi.
2. Līguma izpildes uzraudzību un kontroli par Pakalpojumā ietilpstošajiem:

2.1. veselības aprūpes pakalpojumiem veic Dienests;

2.2. Sociālo pakalpojumu veic Ministrija.

1. Dienests Līguma izpildes uzraudzību un kontroli prioritāri veic preventīvi, proti, konstatējot iespējamās neatbilstības veselības aprūpes pakalpojumu nodrošināšanā, Dienests sākotnēji uzdod tās novērst, t.sk. veikt labojumus uzskaites dokumentos atbilstoši Informācijas apmaiņas kārtībā noteiktajam, un, ja labojumus veikt nav iespējams, ir beidzies to veikšanai noteiktais termiņš vai citu iemeslu gadījumos, Dienests:
   1. pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību normatīvajiem aktiem un Līgumam;
   2. pārbauda Izpildītāja iepriekšējos gados sniegto no valsts budžeta apmaksāto pakalpojumu atbilstību attiecīgajā periodā spēkā esošajiem normatīvajiem aktiem un līgumam par valsts apmaksāto veselības aprūpes pakalpojumu sniegšanu;
   3. veic plānveida pārbaudes par iepriekšējo periodu, kas nepārsniedz 2 (divus) gadus;
   4. Dienestam ir tiesības netraucēti veikt pārbaudi Izpildītāja telpās valsts apmaksāto pakalpojumu sniegšanas, pamatotības un pieejamības izvērtēšanai, pārmērīgas kompensācijas (terminu skat. Metodikā) gadījumā grāmatvedības uzskaites dokumentācijas izvērtēšanai un Izpildītājam ir pienākums nodrošināt pārbaudes veikšanai atbilstošu vietu;
   5. Dienests vismaz 3 (trīs) darba dienas pirms plānveida pārbaudes veikšanas vienojas ar Izpildītāju par abpusēji pieņemamu pārbaudes laiku;
   6. ja saņemta informācija, piemēram, personas sūdzība par būtiskiem normatīvo aktu vai Līguma pārkāpumiem, Dienestam ir tiesības netraucēti veikt pārbaudi bez iepriekšēja brīdinājuma;
   7. Izpildītājam ir pienākums atmaksāt personai nepamatoti iekasētu pacienta līdzmaksājumu vai samaksu par veselības aprūpes pakalpojumu;
   8. ja Izpildītājs pārbaudes aktā noteiktajā termiņā neiesniedz Dienestam rakstiskus iebildumus par pārbaudes aktā konstatētajiem faktiem, t.sk. apmaksai neatbilstoši uzrādītajiem pakalpojumiem un aprēķinu pareizību, piemēroto brīdinājumu vai līgumsodu, pārbaudes akts nākamajā dienā pēc viedokļa sniegšanai noteiktā termiņa beigām tiek uzskatīts par Izpildītāja pieņemtu. Ja Izpildītājs pārbaudes aktam nepiekrīt un iesniedz iebildumus, Dienests pieņem lēmumu Administratīvā procesa likumā noteiktajā kārtībā;
   9. Dienests lemj par ieturējuma veikšanu maksājuma, tā daļas vai veselības aprūpes pakalpojuma tarifa apmērā, ja konstatē, ka:
      1. par attiecīgo veselības aprūpes pakalpojumu nav aizpildīta medicīniskā vai uzskaites dokumentācija vai tā ir aizpildīta nepilnīgi;
      2. Izpildītājs neuzrāda Dienestam pieprasīto dokumentāciju;
      3. maksājums nav izlietots atbilstoši normatīvajos aktos vai Līgumā noteiktajam mērķim;
      4. Izpildītājs VIS, VVIS medicīniskajā vai uzskaites dokumentācija apmaksai no valsts budžeta ir norādījis:
         1. faktiskajai situācijai neatbilstošus veselības aprūpes pakalpojumus vai to skaitu;
         2. veselības aprūpes pakalpojumu, kas nav sniegts;
         3. veselības aprūpes pakalpojumu, kas sniegts kā veselības aprūpes maksas pakalpojums;
         4. veselības aprūpes pakalpojumu, kas sniegts, neievērojot normatīvo aktu vai Līguma prasības;
   10. konstatējot šī pielikuma 3.9. apakšpunktā minētos pārkāpumus atkārtoti (pēdējo 2 (divu) gadu laikā no pārbaudes akta, kas sagatavots šī pielikuma 3.8. apakšpunktā noteiktajā kārtībā, vai lēmuma spēkā stāšanas dienas), Dienests papildus šī pielikuma 3.9. apakšpunktā minētajam piemēro Izpildītājam līgumsodu 10% (desmit procentu) apmērā no maksājuma par veselības aprūpes pakalpojumiem, tā daļas vai veselības aprūpes pakalpojuma tarifa;
   11. Ja Dienests konstatē Izpildītājam pārkāpumus veselības aprūpes organizēšanā vai pakalpojumu pieejamībā, t.sk. publiski pieejamas informācijas nodrošināšanā pacientiem, Dienests:
       1. pirmajā reizē piemēro brīdinājumu;
       2. konstatējot pārkāpumu atkārtoti (pēdējo 2 (divu) gadu laikā, no pārbaudes akta, kas sagatavots šī pielikuma 3.8.apakšpunktā noteiktajā kārtībā, vai lēmuma spēkā stāšanas dienas), Dienests piemēro Izpildītājam līgumsodu 5% (piecu procentu) apmērā no faktiski sniegto pakalpojumu pēdējā mēneša maksājuma;
   12. Ja Dienests konstatē Izpildītājam būtiskus pārkāpumus veselības aprūpes organizēšanā vai pakalpojumu pieejamībā, t.sk. normatīvajos aktos noteiktajos termiņos nenodrošinot ambulatoro izrakstu vai vakcinācijas faktu nodošanu/ ievadi Vienotajai veselības nozares elektroniskai informācijas sistēmai, Dienests, neievērojot šī pielikuma 3.11. apakšpunktā noteikto kārtību, piemēro līgumsodu 5% (piecu procentu) apmērā no faktiski sniegto pakalpojumu pēdējā mēneša maksājuma;
   13. Ja Dienests pēc Izpildītāja iesniegtā pārskata par budžeta līdzekļu izlietojumu ārstniecības iestādē konstatē Pārmērīgu kompensāciju, Dienests rīkojas atbilstoši Metodikas 4. sadaļai un Komercdarbības atbalsta kontroles likuma 19. panta otrajai daļai;
   14. Ja Dienesta lēmumā vai pārbaudes aktā, kas sagatavots atbilstoši šī pielikuma 3.8. apakšpunktam, nolemts veikt ieturējumu, Dienests pēc pārbaudes akta pieņemšanas no Izpildītāja puses vai lēmuma spēkā stāšanās Izpildītājam samazina nākamo maksājumu par ieturējuma summu. Ja nākamais maksājums Izpildītājam nav paredzēts, attiecīgie norēķini tiek veikti, izrakstot rēķinu;
   15. Ja Dienesta lēmumā, kas stājies spēkā, vai pārbaudes aktā, kas sagatavots atbilstoši šī pielikuma 3.8. apakšpunktam, nolemts apmaksāt šī pielikuma 3.10., 3.11.2., 3.12. apakšpunktā minēto līgumsodu, Dienests Izpildītājam izraksta rēķinu noteiktajā apmērā. Izpildītājam ir pienākums veikt rēķina apmaksu rēķinā norādītajā termiņā. Ja Izpildītājs rēķinu neapmaksā rēķinā norādītajā termiņā, tas tiek ieturēts no nākamā rēķina apmaksas Izpildītājam Līguma summas ietvaros;
   16. Ja Izpildītājs Dienesta lēmumā, kas stājies spēkā, vai pārbaudes aktā, kas sagatavots atbilstoši šī pielikuma 3.8. apakšpunktam, noteiktajā termiņā neatmaksā valsts budžetā nepamatoti saņemto maksājumu vai tā daļu, Dienests nākamo maksājumu Izpildītājam samazina par ieturējuma summu;
   17. Izpildītājam ir tiesības lūgt Dienestam ieturējumu, līgumsodu, nepamatoti saņemtā maksājuma vai Pārmērīgas kompensācijas apmēra atmaksu sadalīt pa daļām, par to noslēdzot vienošanos ar Dienestu. Ja tiek noslēgta minētā vienošanās, līgumsoda, ieturējuma samaksa, nepamatoti saņemtā maksājuma vai Pārmērīgas kompensācijas apmēra atmaksa tiek veikta atbilstoši vienošanās noteiktajai kārtībai. Minētajā vienošanās atmaksas sadalījuma termiņš par Pārmērīgās kompensācijas atmaksu nevar būt ilgāks par 4 (četri) mēnešiem;
   18. Dienestam ir tiesības prasīt no Izpildītāja līgumsodu par normatīvajos aktos vai Līgumā noteiktās informācijas iesniegšanas nokavējumu, ja nokavējums radies Izpildītāja vainas dēļ – 0,05% (viena piektā daļa no viena procenta) apmērā par katru nokavējuma dienu no Izpildītājam Līguma ietvaros paredzētā finansējumā iepriekšējā mēnesī pirms nokavējuma rašanās, t.sk. iepriekš spēkā esošo līgumu ietvaros paredzētā finansējuma;
   19. Izpildītājam ir tiesības prasīt no Dienesta līgumsodu 0,05% (viena piektā daļa no viena procenta) apmērā no Izpildītājam neapmaksātā rēķina par katru kavējuma dienu;
   20. Šī pielikuma 3.18. un 3.19. apakšpunktos noteiktajos gadījumos līgumsodu var prasīt, iesniedzot otram Līdzējam pamatotu pretenziju un rēķinu par līgumsodu. Līdzējs, kurš saņēmis pretenziju un rēķinu par līgumsodu, ir tiesīgs apstrīdēt pretenziju un aprēķina pareizību, 15 (piecpadsmit) kalendāro dienu laikā iesniedzot otram Līdzējam rakstiskus iebildumus. Pēc iebildumu saņemšanas Līdzējs rakstveidā atsauc pretenziju vai iesniedz otram Līdzējam atkārtotu pretenziju, noraidot iebildumus. Ja 15 (piecpadsmit) kalendāro dienu laikā netiek iesniegti iebildumi par pretenziju un rēķinu, līgumsods uzskatāms par akceptētu;
   21. Šajā pielikumā minēto līgumsodu samaksa neatbrīvo Līdzējus no Līgumā paredzēto saistību izpildes;
   22. Izpildītājs ir atbildīgs par zaudējumiem, kas radušies, sniedzot valsts apmaksātos veselības aprūpes pakalpojumus vai izsniedzot nosūtījumu uz valsts apmaksātajiem pakalpojumiem personām, kas nav tiesīgas saņemt valsts apmaksātus veselības aprūpes pakalpojumus;
   23. Izpildītājam ir pienākums veikt racionālu vakcīnu pasūtīšanu atbilstoši iepriekšējo gadu vakcinācijas apjomiem un ņemot vērā plānoto vakcināciju skaitu turpmākajā periodā. Izpildītājs ir atbildīgs par zaudējumiem, kas rodas neracionālas vakcīnu pasūtīšanas rezultātā. Dienestam ir tiesības uzdot atlīdzināt valsts budžetam radušos zaudējumus neracionālas vakcīnu pasūtīšanas rezultātā.

1. Sociālā pakalpojuma izpildes kontroli veic Ministrijas pilnvarotas personas šādā kārtībā:
   1. par Līguma pārkāpumu tiek sastādīts pārkāpumu akts par sniegtā Sociālā pakalpojuma apjomu un kvalitāti, ar kuru pret parakstu iepazīstina Izpildītāja pārstāvi;
   2. kontrolējot Līguma izpildi, Ministrija ir tiesīga pieaicināt kompetentus speciālistus un ekspertus, pieprasīt un saņemt no Izpildītāja ar Sociālā pakalpojuma izpildi saistītos dokumentus;
   3. konstatējot pārkāpumu, Ministrijai ir tiesības apturēt Sociālā pakalpojuma sniegšanu līdz pārkāpuma novēršanai, nekavējoties paziņojot par to Izpildītājam;
   4. par katru būtisku Līguma noteikumu pārkāpumu Ministrija ir tiesīga pieprasīt līgumsodu 1000,00 EUR (viens tūkstotis *euro,* 00 centu) (par katru pārkāpuma konstatēšanas gadījumu) vai vienpusēji izbeigt Līgumu pirms termiņa;
   5. Izpildītājs atbild par Ministrijai, Sociālā pakalpojuma pacientiem un trešajām personām nodarītajiem zaudējumiem, ja tie radušies Sociālā pakalpojuma sniegšanas laikā vai tā rezultātā. Izpildītājs atbild par jebkuras neuzmanības (tajā skaitā vieglas neuzmanības) vai ļauna nolūka rezultātā nodarītiem zaudējumiem;
   6. ja Izpildītājs Līgumā noteiktajā termiņā neiesniedz Ministrijā Līguma 3.3.1., 3.3.2. vai 3.3.3. apakšpunktā minētos pārskatus, Ministrijai ir tiesības pieprasīt no Izpildītāja līgumsodu 0.1% (viena desmitā daļa no procenta) apmērā no mēneša vidējās Sociālā pakalpojuma samaksas par katru nokavēto dienu (iepriekšējo 3 (trīs) mēnešu periodā Ministrijas veikto maksājumu, atbilstoši Sociālā pakalpojuma izpildes pārskata 4. tabulas “Pārskats par finansējumu pakalpojuma nodrošināšanai” 5. kolonai “Kopā”, kopsummu dala ar 3 (trīs) (turpmāk – mēneša vidējā Sociālā pakalpojuma samaksa). Minētajam aprēķina rezultātam piemēro koeficientu 0,01 (reizina ar 0,01), noapaļo ar 2 (divām) zīmēm aiz komata un rezultātu reizina ar nokavēto dienu skaitu), bet ne vairāk kā 10% (desmit procentu) apmērā no mēneša vidējās Sociālā pakalpojuma samaksas;
   7. Ja Ministrija neveic samaksu Izpildītājam Līgumā noteiktajos termiņos, Izpildītājam ir tiesības pieprasīt no Ministrijas līgumsodu 0.1% (viena desmitā daļa procenta) apmērā no mēneša vidējās Sociālā pakalpojuma samaksas par katru nokavēto dienu (mēneša vidējai Sociālā pakalpojuma samaksai piemēro koeficientu 0,01 (reizina ar 0,01), noapaļo ar 2 (divām) zīmēm aiz komata un rezultātu reizina ar nokavēto dienu skaitu), bet ne vairāk kā 10% (desmit procentu) apmērā no mēneša vidējās Sociālā pakalpojuma samaksas;
   8. Ministrijas un Izpildītāja zaudējumu apmērs ir aprobežots tikai ar Ministrijas un Izpildītāja tagadējās (jau esošās) mantas samazinājumu. Šī Līguma ietvaros Ministrijai un Izpildītājam nav pienākuma atlīdzināt otrai pusei radušos sagaidāmās peļņas atrāvumu;
   9. ja Ministrija konstatē, ka Sociālais pakalpojums netiek sniegts pienācīgā kvalitātē, Ministrija ir tiesīga samaksu par Sociālo pakalpojumu attiecīgajā mēnesī samazināt līdz 10% (desmit procentiem) no mēneša summas, vienlaikus piemērojot Līgumā noteikto līgumsodu;
   10. Ministrija ir tiesīga ieturēt līgumsodu, par to informējot Izpildītāju, no jebkura maksājuma, kas Izpildītājam pienākas, pamatojoties uz šo pielikumu, pirms tā izmaksas Izpildītājam;
   11. Līgumsoda samaksa neatbrīvo Ministriju un Izpildītāju no to saistību pilnīgas izpildes un tā nav ieskaitāma zaudējumu atlīdzināšanā;
   12. Ja pakalpojuma sniegšanas laikā tiek konstatēta tāda personas datu apstrāde, kas pārkāpj datu subjekta tiesības, un tā ir radusies Izpildītāja neuzmanības (tajā skaitā vieglas neuzmanības) vai ļaunprātīgas rīcības rezultātā, Izpildītājs ir atbildīgs gan par datu subjektam, Dienestam, Ministrijai un trešajām personām nodarītajiem zaudējumiem.

**Dienests Izpildītājs**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ministrija**

\_\_\_\_\_\_\_\_\_\_\_\_\_